ambrus józsef

maradj otthon

bezárt a világ a kételyek alatt

de átszüremlik az édes pillanat

pokoli barátság irgalom szentség

láger a világ - sehol sincs vendég

- ülj az asztalhoz szelj kenyeret

vettetek vécépapírt - konzerveket

trolibusz sem indul hajnal ötkor

karanténban készül online a műsor

bezártak a boltok - poros étlapok

elfogytak a flörtök apró kalandok

falak között élünk online világot

elnapoljunk őszre a titkos románcot

üres a város sehol nincs tömeg

szeretők sem adnak új örömöket

nincs az utcán legény jól-öltözött

sem örömlány a panelek mögött

gyümölcslé konyak fogytán torkodon

kóbor vírus szalad fel combodon

maradj otthon szingli fenegyerek

karanténban a kétes miniszterek

téboly a világ rontást hozott rád

zárt ajtók mögött üvölt a mostohád

mert új félelem formált ki téged

három négy hónap karantén a béred